Den Vest-Sjællandske Avis, 1831-08-20
Politiske Skildringer. Kongen af Hollands Beslutning at angribe Belgien var, som det synes, aldeles uventet saavel i Paris som i London. Man skrev endnu fra denne sidste Stad under 22de Juli, at man aldeles ikke der kunde troe, at der vilde udbryde Fiendtligheder imellem Belgien og Holland da Hollænderne ere alt for betænksomme og alt for meget begavede med et rigtigt praktisk Blik om deres Lands sande Fordeel, til at de skulde biefalde Udbruddet af en Krig, som kun vilde have en undsigelig Elendighed for deres eget Land til Følge. Hvad ogsaa de Hollandske Statsmænd, ville indvende derimod, faa ere dog de 18 Artikler af den Londonske Conference, som et Ultimatum for begge Landes Adskillelse, alle forfattede efter billighedens og Apartiskhedens Grundsætninger. Hollands tilkommende Sikkerhed og Velfærd beroer paa en nøiere Forbindelse med det Tydske Rige, ligesom Belgien ved Luxemborg bliver et Medlem af det Tydske Forbund. Saadan raisonerede man i London; men Erfaringen lærte det modsatte; den Hollandske Regiering erklærede Krigen og det Hollandske Folk gav dette Skridt i høi Grad sit Biefald. Hvorledes skal men forklare dette overordentlige Phoenomen; Man kan sige at den Hollandske Regiering havde længe og paa det alvorligste udrustet sig til Krigen; at det vidste, at Belgierne havde aldeles forsømt det, da de som Lykkens Kiæledægger blot stolede paa at Frankerigs og Englands politiske Jnteresse nok skulde sørge for deres Tarv, uden videre Uleilighed fra deres Side, saa at Kongen af Holland kunde giøre sig grundet Haab om at tvinge Belgierne. til Føielighed. Men maatte den hollandske Regiering da ikke befrygte at komme i Collision med Conferencen, eller de fem store Magter, hvorledes kunde det betænksomme Holland oversee denne betænkelige Omstændighed? Det er dette Spørgsmaal, som maae oprække saamegen Mistanke, foraarsage saamange Gisninger, og som det virkeligt ogsaa har tilveiebragt saavel i England som i Frankerige. Har Conferencen, spørger man, kun været et politisk Spil, som er blevet ført saalænge indtil man var temmelig vis paa at den Polske Affaire er nærved at blive afgjort, og hvori den Hollandske Regiering har været indviet, saa at det var denne overdraget at spille sit Kaarr ud til rette Tid, naar det maskerede Spil havde varet længe nok og ikke behøvedes længere, Forholder dette sig saaledes, saa faaer man at vide inden en føre Tid at Preussen erklærer sig mod de Franskes Jndmarsch i Belgien; og saa kan man være vis paa at Østerrige og Preussen ville træde til ved den Polske Affaire og faae den afgjort i en Hast; maaskee paa en ret smuk og honet Maade; men saa kan man tillige ogsaa være viis paa at det østlige og vestlige Europa brænder sammen for Alvor og vor Jordens Deel kommer til at staae i lys Lue. - Men disavonerer Preussen den Hollandske Regierings Skridt, saa maae denne i en Hast trække sin Armee tilbage, saa har den kun fordærvet sit Spil, og saa ville vi ikke længere kalde den den betænksomme; thi den har jo i Forveien vidst Frankeriges Attachement for Belgien. Der kan ikke gives nogen mere interessant politisk Gaade end den nærværende; sprænges Conferencerne, erklære de østlige Magter sig imod de vestlige, saa ville alle Elementer komme i Oprør, saa ville de Carbonaris i Jtalien paa den ene Side og Carlisterne i Vendeepaa den anden opvækkes af deres Slummer; saa ville den Pyrenæiske Halvøe under en Bourmontseller Ragusas Anførsel sættes i Bevægelse mod det sydlige Frankerige og den Tyrkiske imod det syd lige Rusland, saa ville de Torys spille hemmelig deres Kaart for at faae Reformbillen til at falde og Storbrittannien til at changere System, og saa ville Republikanerne i Frankerige blive til Orleanister for at faae Europa sat paa den anden Ende og tilveiebringe en almindelig Fallit, men lader os haabe at Frygt for Cholera, at Financernes Tryk, at den politiske sunde Fornuft vil itide dæmpe Lidenskabernes Storm og forskaane vor Jordens Deel for en slig chavtisk Forvirring. Løsnet til denne store Qvæstions Afgiørelse bliver imidlertid om Preussen erklærer sig imod eller for Holland. Det er mærkværdigt at læse den Bilterhed hvormed de Hollandske Blade omtale det Engelske Cabinets Forhold ved disse Anliggender.